b'\n_START_ARTICLE_\nApohelski asteroid\n_START_PARAGRAPH_\nApohelijski asteroid ali Apohelec je pripadnik podrazreda Atonskih asteroidov. Apohelijski asteroidi imajo prison\xc4\x8dje in odson\xc4\x8dje maj\xc5\xa1e od 1 a.e. To pomeni, da njihova tirnica vsa le\xc5\xbei znotraj Zemljine tirnice._NEWLINE_V letu 2005 sta bila znana samo dva asteroida tega tipa: 2003 CP\xe2\x82\x82\xe2\x82\x80 in 2004 JG\xe2\x82\x86. Pred tem so opazili \xc5\xa1e podoben asteroid 1998 DK\xe2\x82\x83\xe2\x82\x86, ki ga pa niso videli \xc5\xbee od 24. februarja 1998, zato ga je njegov odkritelj David J. Tholen in drugi smatrajo za izgubljenega. Vsi trije asteroidi so imeli odson\xc4\x8dja med 0,980 in 0,973 a.e._NEWLINE_Ve\xc4\x8dinoma zaradi iskalnih postopkov pri iskanju asteroidov doslej \xc5\xa1e niso opazili asteroida, ki bi imel celotno tirnico znotraj tirnic Venere ali Merkurja (vulkanoidi)_NEWLINE_Ime Apohele je \xc5\xa1e vedno sporno, ker se ve\xc4\x8dina asteoridnih podrazredov imenuje po pomembnih \xc4\x8dlanih ustrezne skupine. Skupina Atoncev se na primer imenuje po asteoridu 2062 Aton, ki so ga prvega odkrili iz te skupine. Asteroid z imenom\xc2\xa0\xc2\xbbApohele\xc2\xab\xc2\xa0pa ne obstaja. Apohele je havajska beseda za tir. Delno so izbrali tak\xc5\xa1no ime zaradi podobnosti z besedama afelij (apoapsida) in helios.'